Makkaning fath qilinishi
Makkaning fath qilinishi (arabcha: فَتْحُ مَكَّةَ) – musulmonlar va Quraysh oʻrtasidagi urush davrida Muhammad va uning sahobalari tomonidan olib borilgan harbiy yurish. Quraysh nazorati ostidagi Makka shahriga qilingan ushbu yurishga Muhammad va uning hamrohlari 629-yilning dekabr oylarida yoki 630-yillarda (hijriy 8-yil ramazon oyining 10–20 kunlari) boshchilik qilishgan. Shaharning Muhammad qoʻliga oʻtishi musulmonlar Quraysh qabilalari ittifoqi oʻrtasidagi mojaroga rasman yakun yasagan.